“ฟินันเซีย” เชียร์ซื้อ WINMED เป้า 7.80 บ. ชี้ผ่านจุดต่ำสุด ผลงานโตต่อเนื่อง
“ฟินันเซีย ไซรัส” แนะนำซื้อหุ้น WINMED ราคาเป้าหมายอยู่ที่ 7.80 บ. ลุ้นผลกำไรอย่างต่อเนื่องถึงปี 2565 เติบโต 27 เท่าตาม Mega Trend
“ฟินันเซีย ไซรัส” แนะนำซื้อหุ้น WINMED ราคาเป้าหมายอยู่ที่ 7.80 บ. ลุ้นผลกำไรอย่างต่อเนื่องถึงปี 2565 เติบโต 27 เท่าตาม Mega Trend
20 ก.ย. 2564

บริษัทหลักทรัพย์ ฟินันเซีย ไซรัส ระบุในบทวิเคราะห์ แนะนำซื้อหุ้น บริษัท วินเนอร์ยี่ เมดิคอล จำกัด (มหาชน) หรือ WINMED โดยมองว่า กำไรสุทธิผ่านจุดต่ำสุดไปในแล้วในไตรมาส 2/2564 ที่ถูกกระทบจาก Low Season (มีวันหยุดจำนวนมาก) และการ Lockdown แม้ว่าในไตรมาส 3/2564 ยังมีการ Lock Down แต่จะได้รับการชดเชยจากโครงการของสำนักงานหลักประกันสุขภาพแห่งชาติ (สปสช.) ที่ส่งเสริมการตรวจมะเร็งปากมดลูก บวกกับการเริ่มจำหน่ายชุดตรวจหาเชื้อโควิด 3 แบรนด์ ได้แก่ Biocredit Covid-19 Antigen และ Joysbio ซึ่งได้รับผลตอบรับดี  ส่วนอีกแบรนด์หนึ่งอยู่ในระหว่างการขึ้นทะเบียน
นอกจากนี้ WINMED เตรียมเปิดอีก 3 บริการ ซึ่งมองว่าเป็น S-Curve ในระยะต่อไป ได้แก่ ระยะแรก คือ ห้องแล็บสำหรับตรวจเชื้อ COVID-19 ในช่วงต้นไตรมาส 4/2564 ระยะต่อมา คือ แล็บตรวจครบวงจรเชื้อ HPV และ STD (โรคติดต่อทางเพศ) คาดว่าจะเริ่ม Soft launch ในช่วงปลายไตรมาส 4/2564 และ official launch ในไตรมาส 1/2565 และในระยะสุดท้าย คือ แล็บสำหรับการผลิตยา (Immunotherapy เป็นการรักษาโรคโดยอาศัยการทำงานของภูมิคุ้มกัน) คาดว่าจะเปิดให้บริการในไตรมาส 3/2565
ส่วนทางด้านมุมมองทิศทางการเติบโตในระยะยาวยังคงสดใสตาม Mega Trend ของอุตสาหกรรม การเพิ่มของสินค้านวัตกรรมตัวใหม่ และการขยายตลาดไปสู่ B2C แต่กำไรในปี 2564 เพิ่มขึ้นเมื่อเทียบกับไตรมาสนี้กับไตรมาสเดียวกันกับปีที่แล้วถึง+13.8% ก่อนจะก้าวกระโดดถึง +97.5% เมื่อเทียบกับไตรมาสนี้กับไตรมาสเดียวกันกับปีที่แล้ว ในปี 2565 และโตต่อเนื่อง 64.9% เมื่อเทียบไตรมาสนี้กับไตรมาสเดียวกันในปี 2566 เป็นต้น ราคาหุ้นปัจจุบันซื้อขายที่ 2565 PE 22.9 เท่า และคาดว่าจะลดลงเหลือ 13.9 เท่าในปี 2566 ต่ำกว่าค่าเฉลี่ยตั้งแต่เข้าตลาดฯ ที่ 45 เท่า และต่ำกว่ากลุ่มโรงพยาบาลและค้าปลีกที่ 30-35 เท่า ยังคงราคาเป้าหมายปี 2565 ที่ 7.80 บาท (อิง PE 27.0 เท่า Discount ราว 17% จากผู้ประกอบการในต่างประเทศ) แนะนำซื้อ